**Рэмества** (трансліт.: *Remiestva*, руск.: Ремество) — вёска ў Мсціслаўскім раёне Магілёўскай вобласці. Уваходзіць у склад Ракшынскага сельсавета.

Да 2011 года пад назвай Рэместава. Яшчэ адна ранейшая форма — Рэмістава.

Назва
-----

Ад назвы ракі Рэмества (варыянты Рамяствянка, Раміствянка, Рэмістава). Вытворныя варыянты тыпу «Рамяствянка» (рус. *Ремествянка*) паказваюць на пярвейшую назоўную аснову *Рэмест(а)в-*.

Назва параўноўваецца з прускім тапонімам *Ramestow (Ramesto, Ramstho)*, у якім вылучаецца корань *Ram-* (ад балцкага \**ramas* «спакойны») і пашыральнік *-st-* (вядомы таксама ў балцкай гідраніміі на ўсходзе: рэкі Нераста на Павоччы, Абеста на Падзесенні).

Апроч элементаў *Ram-, -st-*, у назве вылучаецца канцавы элемент, блізкі літоўскаму гідранімічнаму пашыральніку *-uva*, латышскаму *-ava*, як у балцкіх гідронімах Масква́, Смядва́, Пратва́ на Верхнім Павоччы. Ён шырока ўжываецца ў літоўскім слова- і назваўтварэнні.

Прысутнасць двух пашыральнікаў у адной воднай назве рэдка, але сустракаецца. Той жа пашыральнік *-st-* разам з яшчэ адным пашыральнікам *-rn-* у назве падзвінскага возера Абстэрна (*Ab-, -st-, -rn-*). Для яго вядомая і карацейшая назва Обста (< *\*Ab-ist-a*), што перагукаецца з назвай суседняга возера Набіста (< *\*N(e)-ab-ist-a*).

Фанетычна аформлены як *-eiv-* той жа, што і ў назве Рэмества, пашыральнік *-v-* таксама ў гідроніме Рублейва (адзін з апошніх прытокаў Сажа, паблізу яго вусця, насупраць Лоева). У ім корань *Rub-* / *Raub-* (як у назве ракі Рубіж цераз Дняпро недалёка ад Рублейвы, у літоўскім гідроніме *Raub-ed-a*) пашыраны двума пашыральнікамі: *-l-* (як у гідронімах Зецела, Скідзела) і *-eiv-* (як у назве дзесенскай ракі \*Сігейва > Сігайвіна).

Назва Рэмества значыла «Спакойная (рака)».

На Рэместве адзначаецца гідранімічны комплекс з трох рэчак-прытокаў з найімаверней перакладнымі назвамі Каменка, Глінка, Пясочня (ад назваў яе прытокаў і тапонімы Каменка, Глінне, Пясочня), якія даўней, магчыма, мелі балцкае моўнае афармлене (як Стабна, Молінка, Жыздра).

Заўвагі
-------

1. ↑  Назвы населеных пунктаў Рэспублікі Беларусь: Магілёўская вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2007. — 406 с. — ISBN 978-985-458-159-0. (DJVU). Сустракаўся таксама варыянт **Раме́става**
2. ↑  П. Л. Маштаков. Список рек днепровского бассейна. С.-Петербург, 1913. С. 119.
3. ↑  G. Gerullis. Die altpreußischen Ortsnamen. Berlin / Leipzig, 1922. C. 138.
4. ↑  В. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 175, 210.
5. ↑  В. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 167, 204.
6. ↑  P. Skardžius. Rinktiniai raštai. T. 1. Vilnius, 1996. C. 376—389.
7. ↑  P. Skardžius. Rinktiniai raštai. T. 1. Vilnius, 1996. C. 389.
8. ↑  В. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 168, 205.
9. ↑  П. Л. Маштаков. Список рек днепровского бассейна. С.-Петербург, 1913. С. 138.
10. ↑  П. Л. Маштаков. Список рек днепровского бассейна. С.-Петербург, 1913. С. 41.
11. ↑  *A. Vanagas.* Lietuvių hidronimų etimologinis žodynas. — Vilnius, 1981. — С. 274.
12. ↑  П. Л. Маштаков. Список рек днепровского бассейна. С.-Петербург, 1913. С. 208.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Ракшынскі сельсавет** |
| --- |
| Цэнтр | Ракшыно |
| Аграгарадкі | Андраны ·  Мішні |
| Вёскі | Башары ·  Будзёнаўка ·  Віскліна ·  Доўгавічы ·  Заполле ·  Картыжы ·  Кош ·  Малькаўка ·  Пячонкі ·  Рудодзіма ·  Рэмества ·  Тышча ·  Цярэні ·  Чарнавусы |